Knut Bøgeberg

Knut Bøgeberg (født 15. juni 1911, død i februar 1970) fra Gamvik i Finnmark var en norsk offiser, som er kjent for sin innsats om bord på norske motortorpedobåter (MTBer) under andre verdenskrig. For sin innsats ble han dekorert med Krigskorset med sverd, Norges fremste utmerkelse.Knut Bøgeberg - Store norske leksikon

Bøgeberg tjenestegjorde under andre verdenskrig i det norske sjøforsvaret i Storbritannia, der han var knyttet til MTB-flotiljen. Han gjorde seg særlig bemerket for innsats under operasjoner på norskekysten vinteren 1944–1945.Kjell Pedersen: «Drama i Korsfjorden krigsjulen 1944», Bergens Tidende, 28. desember 1994, s. 24.] Bøgeberg var styrkesjef for en av gruppene som satte over fra Shetland til norskekysten 6. januar 1945. Selv var han sjef på MTB 722. En tysk konvoi på to handelsskip med fire eskortefartøyer ble angrepet i Stavfjorden ved Askrova. Bøgebergs MTB torpederte og senket «Dora Fritzen», som var lastet med 11 500 tonn jernmalm.Kjell Pedersen: «Dristige MTB-aksjoner siste krigsvinteren», Bergens Tidende, 9. januar 1995, s. 26.

Bøgeberg ble senere britisk statsborger. I 1962 ble han utnevnt til norsk honorær konsul i Weymouth i Storbritannia.Verdens Gang, 26. september 1962, s. 14.

 Utmerkelser 
Bøgeberg ble i statsråd 26. januar 1949 tildelt Krigskorset med sverd «For fremrakende ledelse, mot og dyktighet som sjef for M.T.B.'er i kamp med tyske flåteenheter på norskekysten, hvorunder påført fienden store skader.»Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 191. Han ble også tildelt St. Olavsmedaljen med ekegrenGjems-Onstad, Erik (red.): Krigskorset og St. Olavsmedaljen med ekegren, Oslo: Dreyer 1995, s. 197., samt det britiske Distinguished Service Cross.«Tapper innsats av marinefolk», Verdens Gang, 8. januar 1946, s. 8.

 Referanser 

Kategori:Offiserer i Sjøforsvaret
Kategori:Krigskorset
Kategori:St. Olavsmedaljen med ekegren
Kategori:Distinguished Service Cross
Kategori:Personer fra Gamvik kommune
Kategori:Fødsler i 1911
Kategori:Dødsfall i 1970
Kategori:Artikler i sjøfart-prosjektet